Philip Glass

Philip Glass (Baltimore, Maryland, SUA le 31 de januario 1937 – ) es un compositor statounitese. Ille es considerate como un del compositores con le plus influentia durante le secunde parte del seculo 20 e es recognoscite como un compositor que ha popularisate le musica del arte a un publico large.

Ben que su musica sovente (e controversemente) es describite como minimalistic, ille mesme rejecta iste etiquetta in respecto de su plus nove obras. In vice ille se describe como un compositor del "musica con structuras repetitive". Su prime matur obras de facto esseva minimalistic in stilo, sed gradualmente le stilo deveniva plus variate.

Glass studiava harmonia e contrapuncto con Nadia Boulanger in Paris inter 1964-1966.

Glass es un compositor prolific: Ille ha componite obras pro su proprie gruppo musical, le Philip Glass Ensemble, assi como operas, musica pro theatro, symphonias, concertos, solos instrumental, obras de camera (como quartettos de chorda e sonatas) e musica pro pelliculas. 
Tres de su bandas sonore a pelliculas ha essite nominate al Premio Oscar.

Glass ha collaborate con multe altere personas creative in varie campos includente artistas visual, scriptores, directores de pelliculas e theatral, choreographos, musicos e altere compositores.

 Le perquisition de un stylo proprie 
Le pauc estimation que ille sente verso le interpretes e
le spatios traditional le porta a formar su proprie gruppo musical,
le Philip Glass Ensemble, con lo que ille comencia a toccar
principalmente in galerias de arte e in altere ambientes del cultura underground. Iste tempores durissime, que comprendeva quasi le
totalitate del decade del annos 70, le obligava a travaliar como
taxista e reparator de electrodomesticos conjunctemente que ille
componeva e interpretava. 

Le musica de iste prime epocha es extrememente
repetitive, auster e complicate pro le ascoltator, lo que le
supponeva un grande incomprension per le critica e le publico. Glass
ipse commentava que quando alcun del publico permaneva usque le fin,
illes le invitava a cenar. Ille solo comenciava a esser recognoscite
ab su collaboration con le director scenic e renovator theatral,
anque minimalista, Robert Wilson, con qui ille realisava un opera
experimental Einstein on the Beach,
un allegato antinuclear con libretto scripto per un psychotico ubi
cata elemento classic del genero operistic
se vide renovate e alterate de modo consciente. Mesmo assi, malgrado
le relative successo del obra, ille debe continuar
travaliante como reparator durante un tempore ante poter dedicar se
totalmente a le
musica. 

Habitualmente, Philip
Glass refusa inquadrar su creationes in le stylo minimalista, ma ille
se ha definite a se ipse como un compositor de musica que se basa in
structuras repetitive. 

Categoria:Gente statounitese
Categoria:Compositores